15.11.2022
FI
Euroopan unionin virallinen lehti
C 433/27
10 artikla Sukupuolten tasapuolista edustusta pörssiyhtiöissä edistävät elimet Jäsenvaltioiden on nimettävä yksi tai useampi elin yhtiöiden hallintoelinten sukupuolten tasapuolisen edustuksen edistämiseen, analysointiin, seurantaan ja tukemiseen.
Tätä varten jäsenvaltiot voivat nimetä esimerkiksi niiden Euroopan parlamentin ja neuvoston direktiivin 2006/54/EY 20 artiklan mukaisesti nimeämiä tasa-arvoelimiä (13).
11 artikla Saattaminen osaksi kansallista lainsäädäntöä 1.
Jäsenvaltioiden on hyväksyttävä ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään ... päivänä ...
kuuta ... [virallinen lehti: kahden vuoden kuluttua tämän direktiivin voimaantulosta].
Niiden on viipymättä ilmoitettava tästä komissiolle.
Kyseisissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti.
Jäsenvaltioiden on säädettävä siitä, miten viittaukset ja maininta tehdään.
2. Jäsenvaltioiden, jotka ovat jättäneet soveltamatta 6 artiklaa v 12 artiklan nojalla, on viipymättä toimitettava komissiolle tiedot, jotka osoittavat, että 12 artiklassa vahvistetut edellytykset täyttyvät. 3.
Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.
12 artikla 6 artiklan soveltamatta jättäminen 1.
Jäsenvaltio voi jättää soveltamatta 6 artiklaa ja tarvittaessa 5 artiklan 2 kohtaa, jos ... seuraavat edellytykset täyttyvät viimeistään päivänä ...
kuuta ... [virallinen lehti: tämän direktiivin voimaantulopäivämäärä] kyseisessä jäsenvaltiossa: a) aliedustetun sukupuolen edustajilla on vähintään 30 prosenttia toimivaan johtoon kuulumattomista hallintoelin­ paikoista tai vähintään 25 prosenttia kaikista hallintoelinpaikoista pörssiyhtiöissä; tai b) jäsenvaltion kansallisessa lainsäädännössä edellytetään, että i)
aliedustetun sukupuolen edustajilla on vähintään 30 prosenttia toimivaan johtoon kuulumattomista hallintoelin­ paikoista tai vähintään 25 prosenttia kaikista hallintoelinpaikoista pörssiyhtiöissä;
ii) näiden vaatimusten noudattamatta jättämiseen sovelletaan tehokkaita, oikeasuhteisia ja varoittavia täytäntöönpano­ toimenpiteitä, jos i alakohdassa tarkoitettuja vaatimuksia ei noudateta; ja iii) kaikki pörssiyhtiöt, joita kansallinen lainsäädäntö ei koske, asettavat yksilöllisiä määrällisiä tavoitteita kaikkien hallintoelinpaikkojen osalta.
Jos jäsenvaltio on jättänyt soveltamatta 6 artiklaa ja tapauksen mukaan 5 artiklan 2 kohtaa jommankumman tämän artiklan 1 kohdassa säädetyn edellytyksen perusteella, 5 artiklan 1 kohdassa asetetut tavoitteet katsotaan saavutetuiksi kyseisessä jäsenvaltiossa. 2.
Edellä 1 kohdan ensimmäisen alakohdan a tai b alakohdan mukaista soveltamatta jättämistä koskevien edellytysten täyttymisen arvioimiseksi asiaankuuluvien vaadittujen hallintoelinten jäsenten lukumäärän on oltava niin lähellä kuin mahdollista 30 prosentin osuutta toimivaan johtoon kuulumattomien hallintoelinten jäsenten osalta tai 25 prosentin osuutta kaikkien hallintoelinpaikkojen osalta, mutta kuitenkin enintään 39 prosenttia.
Näin on meneteltävä myös silloin, kun 5 artiklassa asetettuja määrällisiä tavoitteita sovelletaan kansallisen lainsäädännön nojalla erikseen osakkaiden edustajiin ja työntekijöiden edustajiin.
(13) Euroopan parlamentin ja neuvoston direktiivi 2006/54/EY, annettu 5 päivänä heinäkuuta 2006, miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa (EUVL L 204, 26.7.2006, s. 23).